Kas märtsi alguse seisuga on mõistlikum investeering saapad või jalgratas, pannes igaks juhuks eelduse, et mõlemat päris korraga ei saa?  Njah, argumentide täiendamiseks peaksin ma jõudma kuskile Aardla karupeesse rattapoodi  hindu vaatama (kuulutustes ei paista hetkel miskit mõistlikku, st võileivahinnaga liikuvat), aga jõuan ma jee, nii kihutavadki kaks konkureerivat kinnisideed särinal mööda närvirakke ringi ja sealt tunnelist ei paista isegi rongi valgust mette.  Nojah, elasin eelmise suve rattata üle, õhukeste kottadega olen kah siiani käntsa käimata toime tulnud, järelikult pole küsimus nii oluline ja kannatab edasi inspiratsiooni oodata (ehk Pegasust, nagu kolleeg Vanem-Ja-Targem armastab öelda).  (Edit: No  mida ma siin hädaldan, eksole. Suitsupausi käigus lonkisin ühest kingsepatöökojast mööda ja ennäe, ukse kõrval vihmaveetoru all vedelevad visuaalsel vaatlusel täitsa päris saapad! Mis sa oskad kosta. Siinkohal sobiks vist see, et: "mis on linnukesel muret, kust ta saab ja mis ta sööb, tema loodab looja pääle…".)